REPUBLIKA HRVATSKA

ISTARSKA ŽUPANIJA

OSNOVNA ŠKOLA DR. MATE DEMARINA

KLASA:003-06/18-01/11

URBROJ: 2168-02-01-18-4

Medulin, 10. kolovoza 2018.

Na temelju članka 40. Zakona o ustanovama ( Narodne novine NN 76/93, 29/97, 47/99, 35/08), članka 127. stavak 1. Zakona o odgoju i obrazovanju u osnovnoj i srednjoj školi ("N.N." broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17i 68/18.) i članka 84. Statuta Osnovne škole dr. Mate Demarina, Školski odbor Osnovne škole dr. Mate Demarina, raspisuje

***NATJEČAJ***

***za izbor i imenovanje ravnatelja/ice škole***

Za ravnatelja/icu škole može biti imenovana osoba koja ispunjava uvjete utvrđene člankom 126. Zakona o odgoju i obrazovanju u osnovnoj i srednjoj školi ("N.N." broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13.,152/14.,7/17. i 68/18.)

Ravnatelj/ica škole se imenuje na 5 godina.

Uz prijavu na natječaj, koja mora biti vlastoručno potpisana, potrebno je obvezno priložiti ***u izvorniku ili ovjerenoj preslici:***

* životopis,
* dokaz o državljanstvu,
* diplomu o stečenoj stručnoj spremi,
* Potvrda o radnom iskustvu na odgojno-obrazovnim poslovima u školskim ustanovama sukladno zakonskim odredbama (potvrda školske ustanove),
* Program rada u mandatnom razdoblju,
* dokaz o položenom stručnom ispitu odnosno dokaz da je osoba oslobođena obveze polaganja stručnog ispita,
* Uvjerenje da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi ne starije od 60 dana,
* kandidati koji mogu biti ravnatelji temeljem članka 126. stavak 3. Zakona o odgoju i obrazovanju u osnovnoj i srednjoj školi ("N.N." broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13.,152/14. i 7/17.) obvezni su dostaviti i dokaz iz kojega je vidljivo da u trenutku prijave na natječaj obavljaju poslove ravnatelja u najmanje drugom uzastopnom mandatu u školskoj ustanovi.

Na natječaj se mogu javiti osobe oba spola.

Rok za podnošenje prijava je **15 *dana*** od dana objave natječaja.

Prijave s dokazima o ispunjavanju uvjeta natječaja dostaviti u zatvorenoj omotnici, ***preporučenom poštom,*** na adresu: **Osnovna škola dr. Mate Demarina, Munida 3, 52203 Medulin s naznakom "Prijava na natječaj za ravnatelja – ne otvarati".**

Nepravovremene i nepotpune prijave neće se razmatrati.

O rezultatima natječaja kandidati će biti obaviješteni u roku od 45 dana od isteka roka za podnošenje prijava.

Predsjednica Školskog odbora

Vesna Privrat